
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,500 στρεμ. στην θέση «Βαλανίδι» 
της περιφέρειας Κοινότητας Ψίνθου, Νήσου Ρόδου, Νομού Δωδ/ 
νήσου. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΚΑΤΩ ΧΑΡΔΑΛΟΤΓΙΑ» Σχίσματος Ελούντας 
Ν. Λασιθίου. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών στις εκτός σχεδίου περιοχές «Υδατόπυργος» και «Αγία 


Ειρήνη» του δήμου Πρέβεζας (Ν. Πρέβεζας). 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1000 (1) 


Κήρυξη αναδασωτέας έκτασης 1,500 στρεμ. στην θέση «Βαλανίδι» της 
περιφέρειας Κοινότητας Ψίνθου, Νήσου Ρόδου, Νομού Δωδ/ 
νήσου. 

Η ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις για Διοικητική αποκέντρωση διατάξεις. 


2. Τις διατάξεις του άρθρ. 117 παρ. 3. του Συντάγματος. 

3. Τις διατάξεις του Ν. 998/79 «περί προστασίας των δασών και 
των Δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ'! 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την έκθεση αυτοψίας και την πρόταση του Τεχν. Δασ/νίας Πανα¬ 
γιώτη Διμέλη για την κήρυξη αναδασωτέας της αναφερομένης στο θέμα 
έκτασης και την αριθ. 816/17.2.1988 εισήγηση της Δ/νσης Δασών 
Δωδ/νήσου, αποφασίζουμε: 

Κηρύσουμε αναδασωτέα με σκοπό τη διατήρηση του χαρακτήρα και 
την αποκατάσταση της βλάστησης που καταατράφηκε από πυρκαϊά στις 
23.12.1987 τη δημόσια δασική έκταση εμβαδού ενός (1) στρέμματος 
και πεντακοσίων (500) τετραγο.'νικών μέτρων τμήμα της Κ.Μ. 904 
γαιών Ψίνθου στη θέση «Βαλανίδι» κοινότητας Ψίνθου, Νήσου Ρόδου, 
Νομού Δωδεκανήσου προσδιορίζεται από τη διακεκομμένη γραμμή 
όπως φαίνεται στο σχεδιάγραμμα που επισυνάπτεται αποτελεί αναπό¬ 
σπαστο μέρος της απόφασης αυϊής και έχει όρια: 

Βόρεια: Με δασική έκταση 

Νότια: Με ελαιώνα. 

Ανατολικά: Με ελαιώνα. 

Δυτικά: Με δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 41 του Ν. 998/79. 

Ρόδος, ) Μαρτίου 1988 
Ο Νομάρχης 
I. ΜΑΧΑΙΡ1ΔΗΣ 

Αριθ. 1333 (2) 

Καθορισμός των ορίων του αιγιαλού και δημιουργία ζώνης παραλίας στη 

θέση «ΚΑΤΩ ΧΑΡΔΑΛΟΤΠΑ» Σχίσματος Ελούντας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 

Έχοντας υπόψη: 

1) Τις διατάξεις των άρθρων 1 μέχρι και 7 του ΑΝ. 2344/40 «περί αι- 
γιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1078/80 και 

β) του άρθρου 23 του Ν. 1337/83. 

2) Τις διατάξεις της παραγράφου 9 του άρθρου 1 του Κεφαλαίου Β' της 
Ο. 208/181/1982 (ΦΕΚ 214/26.4.1982 τεύχος Β') κοινής απόφασης 
των Υπουργών Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3) Την από-18.3.85 έκθεση της Επιτροπής καθορισμού των ορίων του 
αιγιαλού και παραλίας και θέσεων αμμοληψίας, που καθόρισε τα όρια του 
αιγιαλού και της παραλίας στην περιοχή «ΚΑΤΩ ΧΑΡΔΑΛΟΤΠΑ» Σχί¬ 
σματος Ελούντας και το από Φλεβάρη 1984 με κλίμακα 1:500 τοπογρα¬ 
φικό διάγραμμα του Τοπογράφου μηχανικού Γεωργίου Μπαρμπούνη που \ 
θεωρήθηκε την 7.8.1985 από τη Διεύθυνση Τεχνικών Υπηρεσιών της Νο¬ 
μαρχίας ΛΑΣΙΘΙΟΥ και συνοδεύει την έκθεση της προαναφερόμενης Επι¬ 
τροπής. 

4) Τη σύμφωνη γνώμη του Γενικού Επιτελείου Ναυτικού που διατυπώ¬ 
θηκε στο Φ. 187.2/345/87 έγγραφό του. 

5) Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως», σε συνδιασμό με 
τις διατάξεις του από 28.6.1955 Β. Δ/τος, «περί εξαιρέσεως από της κατά 
το άρθρο 1 παράγραφος 1 του Ν. 3200/1955 αρμοδιότητας τοιν Νομαρ¬ 
χών, αντικειμένων τινών αρμοδιότητας του Υπουργού Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 71/ 
25.2.1984 σχετικά με τη μεταβίβαση αρμοδιοτήτων του Υπουργού Οικο¬ 
νομικών στους Νομάρχες και στις περιφερειακές Αρχές διανομαρχιακού 
επιπέδου,, αποφασίζουμε: 

Επικυρώνουμε την από 18.3.1985 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς και 
το από Φεβρουάριο 1984 τοπογραφικό διάγραμμα που την συνοδεύει, το 
οποίο συντάχθηκε από τον Γεώργιο Μπαρμπούνη, μηχανικό, με κλίμακα 
1:500 και θεωρήθηκε την 7.8.1985 από τη Διεύθυνση Τεχνικών Υπηρε¬ 
σιών της Νομαρχίας ΛΑΣΙΘΙΟΥ, επί του οποίου η πιο πάνω Επιτροπή με 
κόκκινη γραμμή καθόρισε τα όρια του αιγιαλού, στη θέση ΚΑΤΩ ΧΑΡΔΑ- 
ΛΟΥΠΑ Σχίσματος Ελούντας και με κίτρινη γραμμή τα όρια τής παραλίας 
στην ίδια θέση. 


Η παρούσα απόφαση μαζί με την έκθεση και το διάγραμμα που προανα- 
φέραμε να δημοσιευθούν στην Εφημερίδα της Κυβερνήσεως, σύμφωνα με 
τις διατάξεις του άρθρου 13 του Ν. 1078/1983. 

Άγιος Νικόλαος, 29 Φεβρουάριου 1988 
Ο Νομάρχης 
Γ. ΤΖΑΝΑΚΑΚΗΣ 


ΕΚΘΕΣΗ 

Επιτροπής καθορισμού των ορίων του αιγιαλού - παραλίας άρθρου 74 Π.Δ. 

636/77 για τον καθορισμό το πρώτο των ορίων του αιγιαλού στην πε¬ 
ριοχή «Κάτω ΧαρβάΛουπα» Σχίσματος Ελούντας. 

Στον Άγιο Νικόλαο στις 18.3.1985 οι υπογεγραμμένοι: 

1. Εμμ. Δασκαλάκης, Οικον. Έφορος Αγ. Νικολάου, 

2. Νικόλ. Προκοπάκης, Δ/ντής Τεχνικών Υπηρεδιών Ν. Λασιθίου., 

3. Κων/νος Χατζημανωλάκης, Λιμενάρχης Αγ. Νικολάου, αποτελού- 
ντες την Επιτροπή καθορισμού των ορίων του αιγιαλού, συγκληθείσα με την 
με αριθ. 4144/84/15.3.85 απόφαση του Προέδρου αυτής μεταβήκαμε 
επί τόπου στην προαναφερομένη περιοχή στις 15.3.85. 

Λαβάντες υπόψη: 

1. Το από τον Αγρονόμο - Τοπογράφο μηχανικό Γεώργιο Μπαρμπούνη 
συνταχθέν τον Φεβρουάριο 84 τοπογραφικό και υψομετρικό διάγραμμα σε 
ένα φύλλο πινακίδας με κλίμακα 1:500, ηλεγμένο για την ακρίβεια της 
αποτυπώσεως από την πολιτ. υπομηχανικό Μαρία Κακουδάκη και θεωρή¬ 
θηκε από τον' Δ/ντή Τεχνικών Υπηρ. Ν. Λασιθίου στις 7.8.1985. 

2. Τις σχετικές διατάξεις του Α.Ν. 2344/40 όπως αυτός τροποποιή¬ 
θηκε καθώς και την σχετική με αυτόν δικαστηριακή και διοικητική νομολο¬ 
γία. 

3. Την από 6.9.84 αίτηση της Κοινότητας Ελούντας. 

4. Άεν υπάρχουν προσχώσεις στην ακτογραμμή, εκτός από το τμήμα που 
βρίσκεται μεταξύ των σταθερών σημείων ΣΤΐ4 και ΣΤ15, όπου ο αιγιαλός 
έχει: διαμορφωθεί αυθαίρετα από ιδιώτη και ήδη έχουμε κινήσει τη νόμιμη 
διαδικασία αποβολής του. 

5. Τα στοιχεία που προέκυψαν κατά την σημερινή επιτόπια μετάβαση 
σχετικά με την μορφολογική κατάσταση της περιοχής, αποφασίζει: 

1. Καθορίζει επί του ως άνω τοπογραφικού διαγράμματος α) την οριο¬ 
γραμμή του αιγιαλού δι’ ερυθράς συνεχούς πολυφωνικής γραμμής 1, 2, 3, 
... 8. β) Την οριογραμμή της παραλίας δια κίτρινης συνεχούς πολυγωνικής 
γραμμής 1', 2', 3'... 8’. γ) Οι κορυφές των οριογραμμών αιγιαλού και πα¬ 
ραλίας εξασφαλίζονται από τα σταθερά τσιμεντένια σημεία ΣΤ 13... ΣΤ 18. 

2. Δεν εξαιρούνται της λωρίδας της παραλίας τα εν αυτής ευρισκόμενα 
κτίσματα σύμφωνα με το Ν. 1337/1983. 

3. Αποφαίνεται ότι δεν υπάρχει παλαιός αιγιαλός. 

4. Καθορίζεται ζώνη παραλίας πλάτους αυτού ΙΟμ. και έχει ως σκοπό 
την επικοινωνία από την ξηρά προς την θάλασσα και αντίθετα. 

5. Καθορίζεται ζώνη παραλίας επειδή δεν εξυπηρετούνται οι σκοποί της 
παραγρ. 1 του άρθρου 7 του ΑΝ 2344/40. 

Η ΕΠΙΤΡΟΠΗ 

Ο Πρόεδρος Τα μέλη 

ΈΜΜΑΝ. X. ΔΑΣΚΑΛΑΚΗΣ ΚΩΝΣΤ. ΧΑΤΖΗΜΑΝΩΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 19535/845 (3) 

Αναστολή οικοδομικών εργασιών και χορήγησης οικοδομικών αδειών 

στις εκτός σχεδίου περιοχές «Υδατόπυργος» και «Αγία Ειρήνη» του 

δήμου Πρέβεζας (Ν, Πρέβεζας). 

Ο ΥΠΟΥΡΓΟΣ 

περιβαλλοντοςΓχωροταξιας και 

ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 8 και 85Α. 

2. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Τις διατάξεις του ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ 141/Λ). 

5. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών. 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών, και Υφυπουργού στο Υπουργείο Εθνι¬ 


κής Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7 Την υπ’ αριθ. 521/1987 απόφαση του δημοτικού συμβουλίου 
Πρέβεζας. 

8. Τηνυπ’αριθ. 6/πρ. 1/20.1.1988 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Πρέβεζας, αποφασί¬ 
ζουμε: 

1. Αναστέλλονται για έξη (6) μήνες οι οικοδομικές εργασίες και η χο¬ 
ρήγηση οικοδομικών αδειών στις εκτός εγκεκριμένου ρυμοτομικού σχε¬ 
δίου περιοχές «Υδατόπυργος» και «Αγία Ειρήνη» του δήμου Πρέβεζας 
(Ν. Πρέβεζας) όπως οι παραπάνω περιοχές φαίνονται να περικλείονται 
με κίτρινη γραμμή στο σχετικό πρωτότυπο διάγραμμα σε κλίμακα 1 / 
2.000 που έχει θεωρηθεί από τον προϊστάμενο της Διεύθυνσης Πολεο- 
δομικών Εφαρμογών με την υπ’ αριθ. 19535/1988 πράξη του και που 
συνοπτικό του αντίτυπο δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως, 

Αθήνα, 2 Μαρτίου 1988 
Ο Αναπληρωτής Υπουργός 
ΜΑΝΟΛΗΣ ΠΑΠΑΣΤΕΦΑΝΑΚ1Σ 

